ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3673/96 υποβολή: Anita Pollack (PSE) προς την Επιτροπή (3 Iανουαρίου 1997)

Θέμα: Επείγουσα νοσηλεία

Απαντώντας στην Ερώτηση Ε-0630/96 ((ΕΕ C 322, 28.10.1996, σελ. 3. )) η Επιτροπή δήλωσε ότι προτίθεται ν αυποβάλει, εντός του δεύτερου εξαμήνου του 1996, πρόταση για την επέκταση σε υπηκόυς τρίτων χωρών των διατάξεων περί επείγουσας νοσηλείας με σκοπό να επιλυθεί το πρόβλημα της μη νοσηλευτικής τους κάλυψης σε άλλα κράτη μέλη. Πού βρίσκεται η πρόταση αυτή;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-3573/96 και E-3673/96 (31 Ιανουαρίου 1997)

Η Επιτροπή θεωρεί ότι τα άρθρα 51 και 235 της συνθήκης ΕΚ αποτελούν την κατάλληλη νομική βάση για την επέκταση σε πολίτες τρίτων χωρών των διατάξεων του κανονισμού (ΕΟΚ) αριθ. 1408/71 σχετικά με την πρόσβαση σε επείγουσα ιατρική περίθαλψη και άλλες περιορισμένες παροχές ((ΕΕ L 149, 5.7.1971 7 τελευταία έκδοση ΕΕ C 325, 10.12.1992. )). Τα εν λόγω άρθρα αποτελούν την τρέχουσα νομική βάση του κανονισμού (ΕΟΚ) αριθ. 1408/71.

Εντούτοις, δεν υπάρχει ομοφωνία μεταξύ των κρατών μελών σχετικά με το εάν τα άρθρα αυτά αποτελούν επαρκή νομική βάση για την σχετική επέκταση. Υπό τις συνθήκες αυτές, η Επιτροπή θεωρεί ότι είναι σκόπιμο να περιμένουμε την έκβαση των συζητήσεων που διεξάγονται στο πλαίσιο της διακυβερνητικής διάσκεψης σχετικά με τη νομική βάση του συντονισμού της κοινωνικής ασφάλισης πριν να υποβάλουμε πρόταση σχετικά με τους πολίτες τρίτων χωρών.
ΓΡΑΠΤΗ ΕΡΩΤΗΣΗ E-3636/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού B3-4302:Υγειονομικές πτυχές της κατάχρησης ναρκωτικών

Μπορεί η Επιτροπή να αναφέρει κατά ένωση και κατά δραστηριότητα το ύψος των επιδοτήσεων που χορηγήθηκαν από τον προϋπολογισμό του 1995 στο κονδύλι:

B3-4302:Υγειονομικές πτυχές της κατάχρησης ναρκωτικών

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3444/96 υποβολή: Susan Waddington (PSE) προς την Επιτροπή (9 Δεκεμβρίου 1996)

Θέμα: Πρόσληψη γυναικών ως οδηγών αυτοκινήτων στα κοινοτικά όργανα

Μετά τη γραπτή ερώτησή μου Ε-3171/95 ((ΕΕ C 91 της 27.3.1996, σελ. 39. )) τί επί μέρους μέτρα, όπως ειδικά κατευθυνόμενη ενημέρωση που περιέγραψε η Επιτροπή στην απάντησή της, έλαβε η Επιτροπή για να ενθαρρύνει την πρόσληψη γυναικών σε όλα τα επίπεδα και για όλες τις διαθέσιμες θέσεις, ιδιαίτερα έχοντας υπόψη την πρόσληψη προσωπικού από τα νέα κράτη μέλη;

Απάντηση του κ. Liikanen εξ ονόματος της Επιτροπής (15 Ιανουαρίου 1997)

Η Επιτροπή επιβεβαιώνει στο αξιότιμο μέλος του Κοινοβουλίου την απάντηση που έδωσε στην γραπτή ερώτησή του Ε-3171/95 ((ΕΕ αριθ. C 91 της 27.3.1996. )), σχετικά με την εξασφάλιση μιας γυναικείας παρουσίας σ' ένα επάγγελμα στο οποίο επικρατεί ακόμη μια παράδοση που δεν έχει λόγο ύπαρξης.

Για το σκοπό αυτό, μια ειδική πληροφόρηση θα απευθυνθεί στις γυναίκες με στόχο να τις παροτρύνει να συμμετέχουν περισσότερο στο διαγωνισμό που διοργανώνεται περιοδικά από τα θεσμικά όργανα για την πλήρωση θέσεων οδηγού αυτοκινήτων.

Εξάλλου, πρόκειται να διεξαχθεί ένας προβληματισμός για την ανάπτυξη κατάλληλων ενεργειών κατάρτισης, με στόχο να ενθαρρυνθεί η υποβολή εσωτερικών υποψηφιοτήτων από γυναίκες για την κάλυψη των εν λόγω θέσεων απασχόλησης.
ΓΡΑΠΤΗ ΕΡΩΤΗΣΗ E-2787/96 υποβολή: Antonio Trizza (NI) προς την Επιτροπή (21 Οκτωβρίου 1996)

Θέμα: Μεταρρύθμιση της κοινής οργάνωσης αγοράς στον τομέα του ελαιολάδου

Η πρόταση της ΕΕ περί μεταρρύθμισης της ΚΟΑ θα συνεπαγόταν την καθιέρωση ενός συστήματος εθνικών ποσοστώσεων, με αποτέλεσμα την καταβολή της ενίσχυσης παραγωγής βάσει του αριθμού ριζών και όχι πλέον βάσει του όγκου παραγωγής. Κάτι τέτοιο θα ευνοήσει τα εισοδήματα εξ ακινήτων και θα αποθαρρύνει τον εκσυγχρονισμό του τομέα, που ήδη έχει ξεκινήσει. Η μεταρρύθμιση όμως θα έπρεπε να στραφεί στην προαγωγή της ποιότητας των προϊόντων με σκοπό τη διοχέτευσή τους στην αγορά και την απόδοση ενός δίκαιου εισοδήματος στους παραγωγούς και ασφαλώς όχι στην υποστήριξη της εμπορίας των μειγμάτων ελαιολάδου και σπορελαίων, που θα οδηγήσει στη νόθευση του προϊόντος σε βάρος της ποιότητας και που, μεταξύ άλλων, θα ήταν αντίθετο προς την πρόσφατη καθιέρωση, εκ μέρους της ΕΕ, της προστατευόμενης ονομασίας προέλευσης (ΠΟΠ).

Δεν θεωρεί η Επιτροπή, στο πλαίσιο της μεταρρύθμισης της ΚΟΑ, ότι οφείλει να αναβαθμίσει το ρόλο των Ενώσεων και Συνδέσμων παραγωγών, ως εκφραστών των αναγκών των παραγωγών ελαιολάδου, και επομένως να συνεχίσει στην οδό που είχε ήδη εγκαινιάσει με την καθιέρωση της ΠΟΠ η οποία, εκ των πραγμάτων, προσδιορίζει και από γεωγραφική άποψη την ποιότητα του κάθε ελαιόλαδου;

Απάντηση του κ. Fischler εξ ονόματος της Επιτροπής (28 Νοεμβρίου 1996)

Η Επιτροπή θα εξετάσει τις διαφορετικές πιθανές επιλογές για τη μεταρρύθμιση της Κοινής Οργάνωσης Αγοράς (ΚΟΑ) στον τομέα του ελαιόλαδου στο άμεσο μέλλον. Πριν την οριστική κατάρτιση συγκεκριμένων προτάσεων θα μεταβιβαστεί τόσο στο Κοινοβούλιο όσο και στο Συμβούλιο έγγραφο προς συζήτηση.

Η Επιτροπή δεν μπορεί να προκαταλάβει το αποτέλεσμα των αποφάσεών της απαντώντας σε ειδικές ερωτήσεις σχετικά με τις επιλογές στις οποίες θα καταλήξει αλλά θα λάβει οπωσδήποτε υπόψη της τις ερωτήσεις και τις παρατηρήσεις του Αξιότιμου Μέλους του Κοινοβουλίου.

Πρέπει να καταστεί σαφές ότι η νέα Κοινή Οργάνωσης Αγοράς (ΚΟΑ) στον τομέα του ελαιόλαδου πρέπει να είναι απλή, περισσότερο διαφανής και ευκολότερη στον έλεγχο από ότι το υπάρχον καθεστώς. Η ΚΟΑ θα πρέπει να επιβραβεύει την ποιότητα και να απευθύνεται όσο το δυνατόν αμεσότερα στους παραγωγούς. Θα πρέπει, επίσης, να ληφθούν υπόψη διαφορές περιφερειακής, κοινωνικής και περιβαλλοντικής φύσεως.

Οι οργανισμοί παραγωγών έχουν διαδραματίσει κάποιο ρόλο στη διαχείριση της παρούσας οργάνωσης αγοράς. Ο ρόλος τους στο μέλλον εξαρτάται κατά πολύ από το είδος των επιλογών για το νέο καθεστώς.

Η μεταρρύθμιση της ΚΟΑ δε θα πρέπει να αλλάξει την παρούσα πολιτική για τις ειδικές προελεύσεις, που αποτελεί τμήμα της συνολικής προσέγγισης της Κοινότητας για την προώθηση της ποιότητας και όχι του καθεστώτος της αγοράς.
ΓΡΑΠΤΗ ΕΡΩΤΗΣΗ E-2788/96 υποβολή: Antonio Tajani (UPE) και Riccardo Garosci (UPE) προς το (17 Οκτωβρίου 1996)

Θέμα: Επιβολή Ευρωπαϊκού Φόρου από την Ιταλική Κυβέρνηση

Η Ιταλική Κυβέρνηση, εφαρμόζοντας μια νέα οικονομική τακτική, αποφάσισε να επιβάλει ένα «φόρο υπέρ της Ευρώπης».

Αυτός ο νέος φόρος, τον οποίο ο Πρωθυπουργός κ. Prodi θεώρησε αναγκαίο για να μπορέσει η Ιταλία να συμπεριληφθεί στην πρώτη φάση της Νομισματικής Ένωσης, δεν έχει προηγούμενο σε καμία άλλη ευρωπαϊκή χώρα.

Ο νέος φόρος θα έχει αρνητική επίπτωση στην εθνική οικονομία και στον χρηματοπιστωτικό τομέα, διότι στηρίζεται εξ ολοκλήρου στην αύξηση της φορολογίας και όχι στην περικοπή των δημοσίων δαπανών, σε αντίθεση με όσα έχουν ήδη κάνει τα άλλα κράτη μέλη προκειμένου να υλοποιήσουν τους στόχους της Συνθήκης του Μάαστριχτ.

Είναι μήπως ο «φόρος υπέρ της Ευρώπης» καθ'οιονδήποτε τρόπο αποτέλεσμα υπόδειξης, πρότασης ή επιταγής του Συμβουλίου προς την Ιταλική Κυβέρνηση;

Απάντηση (13 Φεβρουαρίου 1997)

Δεν αποτελεί αρμοδιότητα του Συμβουλίου να αποφανθεί για τα φορολογικά μέτρα που μελετώνται στην Ιταλία και τα οποία αναφέρει στην ερώτησή του ο αξιότιμος κ. βουλευτής.
ΓΡΑΠΤΗ ΕΡΩΤΗΣΗ E-2845/96 υποβολή: Amedeo Amadeo (NI) προς την Επιτροπή (25 Οκτωβρίου 1996)

Θέμα: Τερματικός εξοπλισμός τηλεπικοινωνιών

Η πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τον τερματικό εξοπλισμό τηλεπικοινωνιών, τον εξοπλισμό των δορυφορικών επίγειων σταθμών καθώς και την αμοιβαία αναγνώριση της πιστότητας αυτών των εξοπλισμών (COM(95)612) κωδικοποιεί συγκεντρώνοντας σε ένα κείμενο τις κάτωθι οδηγίες:

- την οδηγία 91/263/ΕΟΚ ((ΕΕ L 128, 23.5.1991, σελ. 1. )) του Συμβουλίου της 29ης Απριλίου 1991, σχετικά με την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνωρίσεως της πιστότητάς 7 και

- την οδηγία 93/97/ΕΟΚ ((ΕΕ L 290, 24.11.1993, σελ. 1. )) του Συμβουλίου, της 29ης Οκτωβρίου 1993, για τη συμπλήρωση της οδηγίας 91/263/ΕΟΚ όσον αφορά τον εξοπλισμό δορυφορικών επίγειων σταθμών.

Ζητείται από την Επιτροπή να αναλάβει κατεπειγόντως την ενδεδειγμένη πρωτοβουλία που θα επιτρέψει να απαληφθεί νομοθετικά η υφιστάμενη διάσταση απόψεων ως προς την ερμηνεία του άρθρου 6 της οδηγίας 91/263.

Απάντηση του κ. Bangemann εξ ονόματος της Επιτροπής (4 Δεκεμβρίου 1996)

Καθώς η κωδικοποίηση των οδηγιών 91/263/ΕΟΚ ((Οδηγία 91/263/ΕΟΚ του Συμβουλίου, της 21ης Απριλίου 1991, σχετικά με τον τερματικό εξοπλισμό τηλεπικοινωνιών, περιλαμβανομένης και της αμοιβαίας αναγνωρίσεως της πιστότητας - ΕΕ αριθ. L 128 της 31.5.1991. )) και 93/97/ΕΟΚ ((Οδηγία 93/97/ΕΟΚ του Συμβουλίου, της 29ης Οκτωβρίου 1993, για τη συμπλήρωση της οδηγίας 91/263/ΕΟΚ όσον αφορά τον εξοπλισμό επίγειων σταθμών δορυφορικών επικοινωνιών - ΕΕ αριθ. L 290 της 24.11.1993 )) είχε εγγραφεί στο πρόγραμμα νομοθετικού έργου του 1995, η Επιτροπή ενέκρινε, στις 6 Δεκεμβρίου 1995, πρόταση οδηγίας του Κοινοβουλίου και του Συμβουλίου σχετικά με τον τηλεπικοινωνιακό εξοπλισμό και τον εξοπλισμό επίγειων σταθμών δορυφορικών επικοινωνιών καθώς και την αμοιβαία αναγνώριση της πιστότητας αυτών των εξοπλισμών ((COM(95) 612 )).

Δεδομένου ότι πρόκειται για καταστατική ή επίσημη κωδικοποίηση, η οποία συνίσταται στην έκδοση νέας πράξης που συγκεντρώνει και καταργεί τις σχετικές πράξεις, χωρίς να αλλάζει την ουσία τους, δεν επήλθε καμία τροποποίηση ουσίας στο κείμενο των δύο βασικών οδηγιών.

Όσον αφορά το άρθρο 6 της οδηγίας 91/263/ΕΟΚ, η ερμηνεία που δίδεται από την Επιτροπή είναι απόλυτα συνεπής προς το πνεύμα και το γράμμα του άρθρου αυτού. Διαπιστώνοντας ότι ορισμένα κράτη μέλη έχουν ακολουθήσει διαφορετικές ερμηνείες στις διατάξεις μεταφοράς της οδηγίας στο εθνικό τους δίκαιο, η Επιτροπή εξέδωσε πρόσφατα ανακοίνωση ((Ανακοίνωση της Επιτροπής σχετικά με τη χρήση των εναρμονισμένων προτύπων για την εφαρμογή της οδηγίας 91/263/ΕΟΚ του Συμβουλίου - ΕΕ αριθ. C 138 της 9.5.1996. )) αναφερόμενη στην οδηγία. Η Επιτροπή θεωρεί ότι η ανακοίνωση αυτή, ενώ δεν αλλάζει σε τίποτε την ισχύουσα νομοθεσία, παρέχει σαφείς κατευθύνσεις για την ερμηνεία της οδηγίας, προς την οποία τα κράτη μέλη οφείλουν να συμμορφωθούν.

Η Επιτροπή υπενθυμίζει επίσης ότι καταρτίζεται σήμερα σχέδιο οδηγίας σχετικά με τον τερματικό εξοπλισμό που προορίζεται για σύνδεση, με σκοπό την αντικατάσταση της οδηγίας 91/263/ΕΟΚ.
ΓΡΑΠΤΗ ΕΡΩΤΗΣΗ E-3621/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού B3-4000: Εργασιακές σχέσεις και κοινωνικός διάλογος

Μπορεί η Επιτροπή να μας γνωστοποιήσει κατά δραστηριότητα, κατά συνδικαλιστική οργάνωση, κατά ένωση ή εργατικό συμβούλιο το ύψος των επιδοτήσεων που διατέθηκαν για το οικονομικό έτος 1995 στο κονδύλι:

B3-4000: Εργασιακές σχέσεις και κοινωνικός διάλογος

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3020/96 υποβολή: Antonio Tajani (UPE) προς το (8 Νοεμβρίου 1996)

Θέμα: «Κοριός» στην οικία Μπερλουσκόνι

Στο γραφείο της Ρώμης του Σίλβιο Μπερλουσκόνι, ηγέτη του πολιτικού κινήματος «Φόρτσα Ιτάλια» και της ιταλικής αντιπολίτευσης βρέθηκε ένας «κοριός».

1. Θεωρεί το Συμβούλιο σκόπιμο να παρέμβει στο Ευρωπαϊκό Δικαστήριο για την προστασία του Σίλβιο Μπερλουσκόνι ως πολίτη, βουλευτή και ηγέτη της αντιπολίτευσης;

2. Ποιές εγγυήσεις θεωρεί το Συμβούλιο ότι μπορεί να προσφέρει για την προστασία των δικαιωμάτων των πολιτών στον εμπιστευτικό χαρακτήρα του ιδιωτικού του βίου;

3. Γνωρίζει το Συμβούλιο ανάλογα προηγούμενα στην ΕΕ πέραν των τηλεφωνικών υποκλοπών εκ μέρους των ισπανικών μυστικών υπηρεσιών;

Απάντηση (13 Φεβρουαρίου 1997)

Η ερώτηση του αξιότιμου βουλευτή αφορά θέματα που δεν υπόκεινται στην αρμοδιότητα του Συμβουλίου.
ΓΡΑΠΤΗ ΕΡΩΤΗΣΗ E-2976/96 υποβολή: Christine Crawley (PSE) προς την Επιτροπή (8 Νοεμβρίου 1996)

Θέμα: Εξαγωγή προβάτων

Θα μπορούσε η Επιτροπή να εξηγήσει τι μέτρα λαμβάνει ώστε τα πρόβατα που προορίζονται για εξαγωγικό εμπόριο να μην υποβάλλονται σε άσκοπη ταλαιπωρία;

Απάντηση του κ. Fischler εξ ονόματος της Επιτροπής (14 Ιανουαρίου 1997)

Η μεταφορά των προβάτων, όπως και των άλλων ζώων όταν εξάγονται προς τρίτες χώρες από την Κοινότητα, υπόκειται στην οδηγία αριθ. 91/628/ΕΟΚ του Συμβουλίου ((ΕΕ αριθ. L 340, 11.12.1991 (όπως τροποποιήθηκε από την οδηγία 95/227/ΕΚ της ΕΕ αριθ. L 148, 30.06.1995). )), η οποία διέπει τα θέματα αυτά όπως και τις απαιτήσεις διατροφής και πόσης, των ανώτατο αριθμό ημερών, τον καθορισμό των οχημάτων κτλ. Η καθημερινή εφαρμογή της εν λόγω οδηγίας εναπόκειται στα κράτη μέλη, παρόλον ότι η Επιτροπή έχει αναλάβει προγράμματα ελέγχου μέσα στα κράτη μέλη προκειμένου να βεβαιωθεί ότι η ισχύουσα νομοθεσία έχει εφαρμόζεται κατάλληλα.

Άλλωστε η Επιτροπή προτίθεται να προτείνει περαιτέρω λεπτομέρεις κανόνες όσον αφορά τις ελάχιστες απαιτήσεις για τους σταθμούς παύσης και επιπλέον προδιαγραφές για τα οχήματα που χρησιμοποιούνται για την διαμετακόμιση των ζωντανών ζώων κατά τις διαδρομές οι οποίες υπερβαίνουν τις οκτώ ώρες.

Η Επιτροπή έχει την άποψη ότι είναι δυνατόν να πραγματοποιείται η μεταφορά των προβάτων υπό ικανοποιητικές συνθήκες για τα ζώα εάν τηρείται η σχετική κοινοτική νομοθεσία.
ΓΡΑΠΤΗ ΕΡΩΤΗΣΗ E-2854/96 υποβολή: Hiltrud Breyer (V) προς το (23 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

1. Ποιός ανεξάρτητος οργανισμός επιβλέπει τη συνέχιση των έργων καθώς και τον εκσυγχρονισμό του παραδουνάβιου πυρηνικού εργοστασίου Mochovce, το οποίο παρουσιάζει σωρία ελλείψεων στην κατασκευή και τις εγκαταστάσεις του, σοβιετικής τεχνολογίας της δεκαετίας του 70, η κατάσταση των οποίων σίγουρα δεν βελτιώθηκε κατά τη διάρκεια των 14 ετών που έχουν περάσει από την εποχή της κατασκευής του (τα επιμέρους τμήματα των εγκαταστάσων δεν έχουν διατηρηθεί);

2. Πόσο σοβαρά θεωρεί το Συμβούλιο τα περιβαλλοντικά προβλήματα που απορρέουν από το γεγονός ότι το απαραίτητο νερό ψύξης πρέπει να αντληθεί δυσχερώς από βάθος 10 χλμ. προκειμένου να διασφαλιστεί η λειτουργία του πυρηνικού εργοστασίου;

Κοινή απάντηση στις γραπτές ερωτήσεις Ε-2846/96, Ε-2848/96, Ε-2852/96, και Ε-2854/96 (13 Φεβρουαρίου 1997)

1. Το Συμβούλιο αποδίδει ιδιαίτερα μεγάλη σημασία στην προστασία του περιβάλλοντος από τους κινδύνους που απορρέουν από τις ιονίζουσες ακτινοβολίες. Κατά τον τρόπο αυτό, στην ευρωπαϊκή συμφωνία σύνδεσης με τη Δημοκρατία της Σλοβακίας, το άρθρο 80, που αφορά την πυρηνική ασφάλεια, ορίζει ότι η συνεργασία στον τομέα αυτό αποσκοπεί κυρίως στη βελτίωση της ασφάλειας χρήσης της πυρηνικής ενέργειας. Η εν λόγω συνεργασία εκτείνεται σε διάφορους τομείς στους οποίους αναφέρθηκε η αξιότιμη κα βουλευτής και περιλαμβάνει τις ανταλλαγές πληροφοριών και πείρας καθώς και δραστηριότητες έρευνας και ανάπτυξης.

2. Θα θέλαμε επίσης να επισημάνουμε στην αξιότιμη κα βουλευτή ότι, κατά το τελευταίο Συμβούλιο Σύνδεσης με τη Σλοβακία, η κοινοτική πλευρά τόνισε τη σημασία που έχει για τη Σλοβακία, μεταξύ άλλων στα πλαίσια της προετοιμασίας της για την προσχώρηση, ο ενεργειακός τομέας, ιδίως όσον αφορά την πυρηνική ασφάλεια. Η Κοινότητα αποδίδει μεγάλη σημασία στο υψηλό επίπεδο ασφάλειας των πυρηνικών σταθμών καθώς και στη στενή συνεργασία για την επίτευξη του στόχου αυτού. Η Κοινότητα υπογραμμίζει την ανάγκη να εξασφαλισθεί ότι οι πυρηνικοί σταθμοί της Σλοβακίας που δεν τηρούν τις διεθνώς αναγνωρισμένες κατευθυντήριες γραμμές στον τομέα της ασφάλειας θα κλείσουν το συντομότερο δυνατόν.

3. Εξάλλου, πρέπει να σημειωθεί ότι η Δημοκρατία της Σλοβακίας προσχώρησε στη Σύμβαση του ΔΟΑΕ (Βιέννη) για την πυρηνική ασφάλεια και συνεπώς δέχθηκε τις αρχές ασφαλείας που επιβάλλει η Σύμβαση αυτή.
ΓΡΑΠΤΗ ΕΡΩΤΗΣΗ E-4032/96 υποβολή: Νικήτας Κακλαμάνης (UPE) προς την Επιτροπή (14 Iανουαρίου 1997)

Θέμα: Παράνομη παρακράτηση κλοπιμαίων από τις αρχές της ΠΓΔΜ

Στις 25.2.1988, Γιουγκοσλάβοι διαρρήκετς εισήλθαν στο σπίτι του τέως βουλευτή του Ελληνικού Κοινοβουλίου κου Κωνσταντίνου Σαψάλη (Ν. Ψυχικό, Αττική) και αφαίρεσαν διάφορα τιμαλφή, και κυρίως κοσμήματα. Στις 27.2.1988, οι διαρρήκτες συνελήφθησαν στα σύνορα Ελλάδας - Πρώην Γιουγκοσλαβικής Δημοκρατίας της Μακεδονίας (ΠΓΔΜ) με τα κλοπιμαία που μετέφεραν με το αυτοκίνητό τους.

Το 1993, το Δικαστήριο καταδίκασε τους κατηγορούμενους και εξέδωσε οριστική απόφαση. Παρόλες τις συνεχείς ενέργειες των ελληνικών αρχών, οι αρχές της ΠΓΔΜ αρνούνται να παραδώσουν μέχρι σήμερα τα κλοπιμαία.

Θα ήθελα να πληροφορηθώ από την Ευρωπαϊκή Επιτροπή σε τί ενέργειες μπορεί να προβεί προκειμένου να αποδοθούν τα κλαπέντα αντικείμενα στον δικαιούχο τους, και να πάψει η επί εννέα σχεδόν χρόνια περιφρονητική συμπεριφορά των αρχών της ΠΓΔΜ σε ένα τέως Μέλος του Ελληνικού Κοινοβουλίου, με δεδομένο μάλιστα ότι η ΠΓΔΜ δεν είναι, βεβαίως, κράτος μέλος της Ε.Ε., χρηματοδοτείται όμως ποικιλοτρόπως από την Ε.Ε.

Απάντηση του κ. Van den Broek εξ ονόματος της Επιτροπής (14 Ιουλίου 1997)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-3598/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κονδύλι Β3-4004: Διεθνείς συναντήσεις μεταξύ εκπροσώπων των επιχειρήσεων που λειτουργούν σε διασυνοριακή βάση

Μπορεί η Επιτροπή να μας γνωστοποιήσει, για το οικονομικό έτος 1995, κατά δραστηριότητα και κατά δικαιούχο (εκπρόσωποι επιχειρήσεων ή εκπρόσωποι εργατικών συμβουλίων) τις πιστώσεις που διατέθηκαν στη γραμμή του προϋπολογισμού:

Β3-4004: Διεθνείς συναντήσεις μεταξύ εκπροσώπων των επιχειρήσεων που λειτουργούν σε διασυνοριακή βάση;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3238/96 υποβολή: Josι Garcνa-Margallo y Marfil (PPE) προς την Επιτροπή (28 Νοεμβρίου 1996)

Θέμα: Πρόγραμμα της Επιτροπής για τους φόρους

Στο πρόγραμμα εργασίας της για το 1997 (COM(96)507 τελ.), η Επιτροπή αναφέρει ότι «η Επιτροπή άρχισε την εις βάθος εξέταση των φορολογικών πολιτικών στην Ευρώπη, από την οποία θα προκύψουν λειτουργικά συμπεράσματα το 1997. Θα επιταχυνθεί η χάραξη κατευθυντηρίων γραμμών για καλύτερο συντονισμό των φορολογικών πολιτικών στην Ευρώπη, προκειμένου να αντιστραφεί η σημερινή τάση που συνίσταται στην επιβάρυνση της εργασίας λόγω των υποχρεωτικών φόρων και εισφορών».

Ωστόσο, ο κατάλογος των προβλεπομένων δράσεων αναφέρει μόνον, στον τομέα της φορολογίας, τον φόρο επί των οχημάτων (34).

Υπάρχει κάποια πρόταση για την αντιστάθμιση των απωλειών όχι μόνον από τα έσοδα των μετέπειτα οικονομικών ετών, αλλά και των προηγουμένων;

Απάντηση του κ. Monti εξ ονόματος της Επιτροπής (10 Ιανουαρίου 1997)

Tο πρόγραμμα εργασίας της Επιτροπής για το 1997 περιλαμβάνει τις πρωτοβουλίες που προτίθεται να αναλάβει η Επιτροπή κατά το εν λόγω έτος.

Η Επιτροπή είχε προτείνει το 1984 μια οδηγία για την εναρμόνιση των νομοθεσιών των κρατών μελών σχετικά με το φορολογικό καθεστώς που διέπει τη μεταφορά των ζημιών των επιχειρήσεων ((ΕΕ C 253 της 2.9.1984 )). Η εν λόγω πρόταση οδηγίας τροποποιήθηκε το 1985 ((ΕΕ C 170 της 9.7.1985 )).

Η πρόταση αυτή, η οποία δεν εγκρίθηκε από το Συμβούλιο, αποσύρθηκε το 1996, δεδομένου ότι επρόκειτο για ένα μέτρο εναρμόνισης της φορολογητέας βάσης το οποίο θα είχε επιπτώσεις μόνο για τα φορολογικά συστήματα των κρατών μελών.
ΓΡΑΠΤΗ ΕΡΩΤΗΣΗ E-3126/96 υποβολή: Νικήτας Κακλαμάνης (UPE) προς την Επιτροπή (22 Νοεμβρίου 1996)

Θέμα: Ευρωπαϊκό Γραμματόσημο

Όπως έγινε γνωστό, η Ευρωπαϊκή Επιτροπή παρουσιάζει στα τέλη Νοεμβρίου 1996 το πρόγραμμά της «CITIZENS FIRST» που στόχο έχει την ευαισθητοποίηση των λαών της Ευρώπης για τα πλεονεκτήματα που έχουν ως πολίτες της Ε.Ε.

Είναι επίσης γνωστό πόσο σημαντικό ρόλο μπορούν να παίξουν τα γραμματόσημα ως σύμβολα και δίνουν τη σφραγίδα ενός κράτους ή μίας ένωσης κρατών, και αφετέρου εξυπηρετούν και καθαρά πρακτικούς σκοπούς με την αποκόμιση οικονομικών ωφελειών και την προαγωγή της επικοινωνίας των ανθρώπων. Συνήθως στα γραμματόσημα απεικονίζονται σημαντικοί άνθρωποι ή πράξεις σημαντικών ανθρώπων που εμπνέουν την ανθρωπότητα για υψηλότερους στόχους.

Θα ήθελα λοιπόν, να πληροφορηθώ από την Επιτροπή αν αντιμετωπίζει το ενδεχόμενο έκδοσης ενός ευρωπαϊκού γραμματοσήμου σε συνεργασία με τα Εθνικά Ταχυδρομεία και των κρατών μελών, με περιεχόμενο που θα υπογραμμίζει την κοινωνική ευαισθησία που θα πρέπει να επιδεικνύει η Ε.Ε. προς τους ανέργους και τους χαμηλού εισοδήματος πολίτες της;

Απάντηση του κ. Bangemann εξ ονόματος της Επιτροπής (14 Ιανουαρίου 1997)

Η προαγωγή ενός ευρωπαϊκού γραμματοσήμου εντάσσεται στις ενέργειες της Επιτροπής στο πλαίσιο της Ευρώπης των Πολιτών: η έκδοση ευρωπαϊκού γραμματοσήμου προάγει την εξοικείωση των πολιτών με την Κοινότητα. Πρόκειται για έναν από τους στόχους των ενημερωτικών προγραμμάτων, όπως του «Προτεραιότητες στους πολίτες».

Αποφασίζοντας την προαγωγή ευρωπαϊκού γραμματοσήμου, τα κράτη μέλη σηματοδοτούν τη συμμετοχή του συγκεκριμένου κράτους στην Κοινότητα και συμβάλλουν στην στράτευση των πολιτών τους στην ευρωπαϊκή υπόθεση. Με το σκεπτικό αυτό, η Επιτροπή υποστήριξε την εκ μέρους των κρατών μελών κοινή έκδοση, το 1992, 12 γραμματοσήμων με κοινά βασικά εικονιστικά στοιχεία, με θέμα την εκκίνηση της ενιαίας αγοράς.

Ενα επικείμενο γεγονός, σημαντικό για την Κοινότητα καθώς και για το σύνολο των κρατών μελών, θα μπορούσε να αποτελέσει μία νέα ευκαιρία για τις αρμόδιες εθνικές επιτροπές να αποφασίσουν σχετικά με την έκδοση ενός ευρωπαϊκού γραμματοσήμου, με στόχο την ενιαία γραφιστική εμφάνισή του, ώστε να αναδειχθούν καλύτερα οι δεσμοί που συνδέουν τα 15 κράτη μέλη.

Το γεγονός αυτό θα μπορούσε να είναι η μετάβαση στο ενιαία νόμισμα, το Ευρώ. Πράγματι, το ενδεχόμενο αυτό εξετάζεται στο σχέδιο ανακοίνωσης της Επιτροπής. Για την υλοποίηση του εν λόγω σχεδίου, πρόκειται να αναληφθεί επίσημο διάβημα στους ενδιαφερόμενους οργανισμούς ήδη από το πρώτο εξάμηνο του 1997.